Diari Oficial de la Generalitat Valenciana


Sumari del DOGV 4397, del 12-12-2002 (2002/13162)

ACORD de 25 d'octubre de 2002, del president de la Comissió Territorial d'Urbanisme d'Alacant, pel qual es declaren esmenades les deficiències de l'Acord d'11 de juliol de 2000 de la Comissió Territorial d'Urbanisme i es declara definitivament aprovada la modificació puntual núm. 2 de les Normes Subsidiàries de Banyeres de Mariola al carrer Sant Francesc i d'altres.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4397

Data del DOGV
:   12-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13467


Data del document
:   25-10-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Banyeres de Mariola
    * pla d'urbanisme

ACORD de 25 d'octubre de 2002, del president de la Comissió Territorial d'Urbanisme d'Alacant, pel qual es declaren esmenades les deficiències de l'Acord d'11 de juliol de 2000 de la Comissió Territorial d'Urbanisme i es declara definitivament aprovada la modificació puntual núm. 2 de les Normes Subsidiàries de Banyeres de Mariola al carrer Sant Francesc i d'altres. [2002/13072]
  
Vist l'expedient de referència i a partir dels següents antecedents i consideracions:
  
Antecedents
  
Primer
  
L'Ajuntament, en sessió plenària de 17 de maig de 1999, va acordar l'exposició pública de la qual es va informar per mitjà d'anuncis en el Diari Oficial de la Generalitat Valenciana de 28 de juny de 1999 i en el diari Información de 26 de maig de 1999, sense que es presentaren al·legacions i es va aprovar provisionalment el 27 de setembre de 1999.
  
Segon
  
La documentació està integrada per memòria, plans d'estat actual i modificat i escrit d'esmena de deficiències.
  
Tercer
  
L'objecte de la modificació és rectificar les alineacions de l'edificació entre els carrers Sants Francesc i Desemparats i la travessia de Sant Francesc, en continuïtat amb les altres edificacions del carrer. La rectificació suposa qualificar de parcel·la edificable 39,47 m² de sòl actualment qualificats de vial públic.
  
Per a mantindre els estàndards dotacionals del municipi es qualifica de xàrcia viària, aparcament, de la xàrcia secundària de dotacions públiques una parcel·la municipal del carrer Alacant.
  
Consideracions tecnicojurídiques
  
Primera
  
La tramitació ha sigut de conformitat amb el que establix l'article 38, per remissió del 55, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU) i els articles 175 i 158 i següents del seu Reglament.
  
Segona
  
La documentació està completa, a l'efecte del compliment de l'article 27 de la LRAU. No obstant això, s'ha de presentar el document refós que incloga l'esmena de deficiències i s'han de diligenciar els tres exemplars amb la data d'aprovació plenària.
  
Tercera
  
Les determinacions contingudes en l'expedient es consideren correctes en general, des del punt de vista de les exigències de la política urbanística i territorial de la Generalitat, d'acord amb l'article 40 de la LRAU.
  
La solució plantejada millora l'entramat viari en el carrer Sant Francesc, si bé la localització i caracterització de la dotació proposada no pareix la més adequada i podria distorsionar l'ordenació d'illes al carrer Alacant.
  
No obstant això, la modificació suposa la introducció d'alteracions en l'ordenació detallada del sòl urbà. Tal com reiteradament ha establit la jurisprudència, la determinació concreta de la qualificació d'uns terrenys inclosos en el sòl urbà o el traçat d'uns vials s'emmarca clarament dins de la discrecionalitat del planejament urbanístic, i en estos casos l'administració té d'àmplia llibertat per a elegir, entre les alternatives possibles, la forma en què el territori ha de quedar ordenat. Així mateix, són les citades matèries determinacions urbanístiques que tracen, junt amb altres, el model físic d'una convivència purament local, sense incidència en interessos supralocals, per la qual cosa, quan d'estes determinacions es tracte, aquella discrecionalitat ha de ser actuada per l'Ajuntament, des de la representació que li conferix la legitimitat democràtica.
  
Quarta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell.
  
Vists els preceptes legals citats, la Llei 30/92, de 26 de Novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i la resta de disposicions de general i pertinent aplicació, la Comissió Territorial d'Urbanisme acorda:
  
Aprovar definitivament la modificació puntual núm. 2 del municipi de Banyeres de Mariola, i se supedita la publicació i en conseqüència la seua eficàcia, que s'esmenen les observacions assenyalades en la consideració tecnicojurídica segona.
  
Així mateix, de conformitat amb el que disposen els articles 41 de la LRAU, 165.1 c) del Reglament de Planejament de la Comunitat Valenciana i 8 b) del Reglament dels Òrgans Urbanístics de la Generalitat Valenciana aprovat per Decret 77/96, de 16 d'abril, es delega en el director general d'Urbanisme i Ordenació Territorial la facultat de comprovar que el citat acord es complix de forma correcta i verificat això, ordenar la publicació de l'aprovació definitiva.
  
Amb data 25 d'octubre de 2002, el president de la Comissió Territorial d'Urbanisme va resoldre:
  
?Vist l'acord adoptat per la Comissió Territorial d'Urbanisme en sessió de 28 de juny de 2000, pel qual es va aprovar definitivament l'expedient de referència, i se supedita la publicació al compliment de certes condicions, així com l'informe tècnic favorable a la documentació presentada per l'Ajuntament amb data 2 de juliol de 2002 que complix en tots els seus aspectes el referit acord de la Comissió, resolc
  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, a l'efecte de l'entrada en vigor, de conformitat amb el que disposa l'article 59, apartats 2 i 4 de la Llei 6/94, de 15 de novembre, de la Generalitat Valenciana Reguladora de l'Activitat Urbanística. La publicació de l'aprovació definitiva excusa la seua notificació individualitzada?.
  
Contra el present acord, que no posa fi la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 25 d'octubre de 2002.- El secretari de la Comissió Territorial d'Urbanisme, PA el cap de la Secció de Planejament: Juan Frasés Juan.